open-index/open-wikipedia-markdown huggingface dataset:
תל ביידר

**תל ביידר ** (בערבית: **تل بيدر**) הוא אתר ארכאולוגי במחוז אל-חסכה בסוריה קרוב לגבול הטורקי. באתר שכנה עיר עתיקה בשם נבדה (Nabada).

## היסטוריה
נאבאדה יושבה לראשונה בתקופה השושלתית הקדומה במסופוטמיה  בערך ב-2600 לפנה"ס. ב-2500 לפנה"ס לערך, התפתחה באתר עיר-מדינה בגודל בינוני. באותה עת היא הפכה לבירת פרובינציה של ממלכת נגר שמרכזה שכן בתל ברק. לאחר שאזור ג'זירה נכבש על ידי האימפריה האכדית, נאבאדה הפכה להיות מוצב מרוחק של האימפריה. בעקבות כך העיר ניטשה ואוכלסה מחדש על ידי החורים ב-1400 לפנה"ס לערך. היא יושבה מחדש גם בתקופה הנאו-אשורית ובתקופה ההלניסטית.

## ארכאולוגיה
מרכזו של התל משתרע על שטח של כ-250 דונם. בתקופות המאוחרות יותר החורית והנאו אשורית, האתר השתרע על שטח של 500 דונם. בראש התל נמצאו שרידים של התיישבות הלניסטית.

האתר נחפר במשך 16 עונות חפירה החל משנת 1992 על ידי משלחת משותפת סורית-אירופאית. החלק האירופי של המשלחת מקורו ב-European Centre for Upper Mesopotamian Studies. המשלחת הסורית הייתה של מחלקת העתיקות והמוזיאונים של סוריה (Directorate-General of Antiquities and Museums) המשלחת נוהלה על ידי מארק לבו (Marc Lebeau) ואנטואן סולימאן (Antoine Suleiman). בנוסף בחלק מהזמן השתתפה בחפירות גם משלחת של המכון האוריינטלי של אוניברסיטת שיקגו.

הממצאים באתר כללו אדריכלות כלי חרס. הממצא המיוחד היה 250 לוחות בכתב יתדות ושברי לוחות שתוארכו לתקופה שקמה לתקופתו של סרגון מאכד. הלוחות עוסקים בעיקר בנושאי חקלאות, אבל אפשרו גם לעשות סינכרוניזציה עם הממצאים בתל ברק. השפה בה נכתבו הלוחות היא אכדית, והשמות שצוינו היו שמיים. הממצאים כללו גם מספר חותמות חרס. הממצאים שנמצאו בתל מוצגים במוזיאון דיר א-זור.

## קישורים חיצוניים

*A Synopsis of the Euro-Syrian Excavations at Tell Beydar
## הערות שוליים

קטגוריה:תלים עתיקים
קטגוריה:אתרים מתקופת הברונזה בסוריה
ויליאם סליצ'ה

**ויליאם סליצ'ה** (באיטלקית: **William Salice** ;18 ביולי 1933 – 29 בדצמבר 2016) היה איש עסקים איטלקי. הוא הועסק בחברת פררו, שם נודע בזכות היותו הממציא של ביצת קינדר.

## חייו ועבודתו
ויליאם סליצ'ה נולד ב-18 ביולי 1933 בנפת פאביה. הוא החל לעבוד בפררו בשנת 1960. במשך הזמן הפך להיות משתף פעולה קרוב של הבעלים של פררו.

הוא חשב על הרעיון של ביצת הפתעה בשנות השישים המאוחרות, כאשר חשב על אלטרנטיבה לשימוש בפס יצור של ביצי פסחא שעשויות משוקולד, פס יצור שעמד שומם במשך רוב השנה. למרות זאת, הוא התעקש לקרוא למיכאל פררו "ממציא ביצת ההפתעה" עם הטענה שהוא הוציא לפועל את הרעיון. ביצי קינדר שווקו לראשונה בחנויות בשנת 1974.

סליצ'ה נטל חלק גם בייצור של עוד מוצרי פררו כגון פררו רושה.

לאחר יציאתו לגמלאות סליצ'ה הקים ביחד עם היזם אנריקו גספריני את העמותה "צבע את חייך" שנותנת קורסים חינם ליזמים צעירים.

סליצ'ה הלך לעולמו ב-29 בדצמבר 2016 בעיר פאביה, לאחר שחטף שבץ מוחי, בגיל 83.

קטגוריה:אנשי עסקים איטלקים
קטגוריה:ממציאים איטלקים
קטגוריה:איטלקים שנולדו ב-1933
קטגוריה:איטלקים שנפטרו ב-2016
קארסטן קולמן

**קארסטן קולמן** (בגרמנית: **Carsten Cullmann**, נולד ב-5 במרץ 1976 בקלן שבגרמניה המערבית) הוא כדורגלן עבר גרמני ששיחק בעמדת הבלם בפ.צ. קלן, ומאמן קבוצת הנוער של פ.צ. קלן בהווה.

קארסטן קולמן הוא בנו של ברנהרד קולמן, גם הוא העביר את כל הקריירה בפ.צ. קלן וערך 40 הופעות במדי נבחרת גרמניה המערבית.

## קריירה כשחקן
קארסטן קולמן החל לשחק בבוגרים של פ.צ. קלן בשנת 1996. תחילה שיחק קולמן רק בקבוצת המילואים, ובשנת 1998 החל לשחק בקבוצה הבכירה, ששיחקה אז בבונדסליגה השנייה. בעונת 1998/99 קולמן ערך 20 הופעות אך לא הצליח להעפיל עם הקבוצה לבונדסליגה. בעונת 1999/00 קולמן וקלן הצליחו במשימתם ועלו לבונדסליגה מהמקום הראשון. בעונת 2000/01 רשם קולמן עונה טובה עם קלן, בה סיים המועדון במקום העשירי בבונדסליגה, כשקולמן מבקיע שלושה שערי ליגה. בעונת 2001/02 נשרו קלן וקולמן בחזרה לבונדסליגה השנייה. בעונת 2002/03 שבו קולמן וקלן לבונדסליגה לאחר עונה אחת בבונדסליגה השנייה, הפעם מהמקום השני. גם שהות זו בבונדסליגה נמשכה עונה אחת בלבד, בה ערך קולמן 15 הופעות, וקלן סיימה במקום האחרון, מרחק 13 נקודות מהישארות בליגה. בעונת 2004/05, לאחר עונה אחת בבונדסליגה השנייה, שבו קולמן וקלן לבונדסליגה מהמקום הראשון. בעונת 2005/06 נשר קולמן עם קלן בפעם השלישית בקריירה, בעונה בה ערך עשר הופעות ליגה בלבד, ושיחק יותר בקבוצת המילואים. בעונת 2006/07 קלן וקולמן סיימו רק במקום התשיעי בבונדסליגה השנייה ולא הצליחו לחזור לבונדסליגה. בעונת 2007/08 קולמן שיחק רק בקבוצת המילואים, כאשר בזמן זה הקבוצה הבכירה חזרה לבונדסליגה. בעונת 2009/10 ערך קולמן שלוש הופעות במדי הקבוצה בבונדסליגה, אך המשיך להיות שחקן הרכב בקבוצת המילואים, כמו גם בעונת 2010/11, שבסיומה פרש ממשחק פעיל.

לקולמן אין הופעות בינלאומיות.

## קריירה כמאמן
לאחר פרישתו החל קולמן לעבוד בפ.צ. קלן כחלק מצוות האימון של הקבוצה, תחילה כמאמן קבוצת הנוער, ולאחר מכן כעוזר מאמן בקבוצת המילואים. החל משנת 2014 קולמן הוא מאמן קבוצת הנוער.

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:גרמנים שנולדו ב-1976
גביע המדינה בכדורגל 2016/2017

**[[גביע המדינה בכדורגל]]** לעונת **[[2016]]**/**[[2017]]** הייתה התחרות ה-78 מאז היווסדה וה-64 מאז קום מדינת ישראל. משחקי התחרות החלו ב-10 בספטמבר 2016 והסתיימו ב-25 במאי 2017.

מחזיקת הגביע היא קבוצת בני יהודה תל אביב, שניצחה את מכבי תל אביב 4-3 בדו-קרב בעיטות עונשין לאחר 0-0 בתום הארכת הזמן. בעקבות הזכייה, שיחקה בני יהודה בליגה האירופית בעונת 2017/2018 החל מהסיבוב השני.

## סיבוב ראשון עד רביעי
בסיבוב הראשון עד הרביעי השתתפו קבוצות של ליגה ב' וליגה ג'.

### ליגה ב'
;ליגה ב' צפון א'

;ליגה ב' צפון ב'

;ליגה ב' דרום א'

;ליגה ב' דרום ב'

* *המנצחת בשלב הרביעי זוכה בגביע המחוז ומעפילה אל השלב השישי בנוסף לסגנית *

### ליגה ג'

;ליגה ג' גליל עליון

;ליגה ג' גליל תחתון

;ליגה ג' יזרעאל

;ליגה ג' שומרון

;ליגה ג' שרון

;ליגה ג' תל אביב

;ליגה ג' מרכז

;ליגה ג' דרום

* *המנצחת בשלב הרביעי בנוסף לזכייתה בגביע המחוז מעפילה לשלב השישי*

## סיבוב חמישי

## סיבוב שישי

## סיבוב שביעי

## סיבוב שמיני

## שמינית הגמר
המשחקים נערכו ב-24 וב-25 בינואר 2017.

## רבע הגמר

המשחק הראשון נערך ב-7 וב-8 בפברואר, והגומלין נערך ב-28 בפברואר וב-1 במרץ 2017.

## חצי הגמר
המשחקים נערכו ב-4 וב-5 באפריל 2017.

## משחק הגמר

## ראו גם
* גביע המדינה בכדורגל נשים 2016/2017
* גביע הטוטו 2016/2017
## קישורים חיצוניים
* עונת 2016/2017 בגביע המדינה, באתר ההתאחדות לכדורגל בישראל

קטגוריה:עונות בגביע המדינה בכדורגל
קטגוריה:2016 בישראל: כדורגל
קטגוריה:2017 בישראל: כדורגל
קטגוריה:תחרויות כדורגל ב-2016
קטגוריה:תחרויות כדורגל ב-2017
סוויל שהיידה

**סוויל שהיידה** (בכתב לטיני: **Sevil Shhaideh**; נולדה ב-4 בדצמבר 1964 בקונסטנצה בשם **סוויל ג'מבק**, **Sevil Geambec או Sevil Cambek**) היא פוליטיקאית רומנייה, ממוצא טורקי-טטרי, פעילה במפלגה הסוציאל-דמוקרטית ברומניה. היא כיהנה כסגנית ראש הממשלה ושרת הפיתוח האזורי, המנהל הציבורי והקרנות האירופאים בממשלות סורין גרינדיאנו ומיכאי טודוסה, בין 4 בינואר 2017 - 29 בינואר 2018. שהיידה כיהנה בעבר במאי-נובמבר 2015 כשרת הפיתוח האזורי והמנהל הציבורי בממשלת ויקטור פונטה הרביעית. היא הייתה השרה הראשונה בתולדות רומניה המודרנית שנשבעה בארמון הנשיא על הקוראן. היא כלכלנית, מתכנתת ומומחית במנהל בהכשרתה.
ב-21 בדצמבר 2016 שמה הועלה על ידי ראש מפלגתה, ליביו דראגניה, כמועמדת לראשות הממשלה בעקבות הניצחון בבחירות לפרלמנט בדצמבר אותה שנה. ב-27 בדצמבר מועמדותה נדחתה על ידי הנשיא קלאוס יוהאניס.

## ביוגרפיה
סוויל שהיידה נולדה כסוויל ג'מבק בשנת 1964 בעיר קונסטנצה, בת יחידה למשפחה מוסלמית ממוצא טורקי וטטרי. הוריה היו סאאדין ג'מבק, בן לעדה הטורקית, שעבד כחשמלאי בתיאטרון בקונסטנצה ואשתו, מואזל, מצאצאי טטרים מקרים, העובדת מצעירותה בהפקות תיאטרון הבובות, ואחר כך בתיאטרון לילדים ולנוער בקונסטנצה. האב נפטר כשהילדה הייתה בת 12. האם היא אחייניתו של ההיסטוריון הטורקי כמאל קרפאט, יליד הכפר טורדה שבצפון דוברוג'ה, שלימד באוניברסיטאות בארצות הברית ובטורקיה. פרופ' קרפט שילם בזמנו לשלטונות הקומוניסטים ברומניה כדי לאפשר לבני משפחתו להגר לטורקיה, אך הוריה של סוויל ג'מבק החליטו להישאר ברומניה.
סוויל ג'מבק גדלה בדירה קטנה בקונסטנצה והצטיינה בלימודים עוד בבית הספר. היא בוגרת משנת 1987 של האקדמיה ללימודים כלכליים בבוקרשט, הפקולטה לתכנון כלכלי ולמדעי המחשב.
סוויל ג'מבק עבדה כמתכנתת אנליסטית בקונסטנצה החל משנת 1987. בשנים 1993—2007 כיהנה כמנהלת מערכות המידע של מועצת המחוז קונסטנצה. עברה בהמשך השתלמויות רבות, חלקן במסגרת USAID בארצות הברית, במנהל ציבורי, מנהל עסקים, בניהול פרויקטים (באוניברסיטת אורקל) ובחשבונאות.
בשנים 2005—2007 למדה לתואר שני לניהול פרויקטים בעסקים בפקולטה למדעי כלכלה של אוניברסיטת אובידיוס בקונסטנצה.
בשנים 2007–2012 הייתה אחראית לתאום באיחוד הלאומי של המועצות המחוזיות ובשנים 2012—2015 מזכירת המדינה במשרד הפיתוח האזורי והמנהל הציבורי בעת כהונת הזר ליביו דראגניה.

ב-22 בספטמבר 2017 נחקרה שהיידה תחת אזהרה על חלקה בתיק בלינה העוסק במניפולציות בקשר לאי בלינה לתעלת פאוול (תעלה משנית על חוף הדנובה במחוז טלאורמן.
ב-27 ביוני 2018 שהיידה הואשמה בהפרת אמונית עם השלכות חמורות מאוד. ב-21 בפברואר 2023 היא זוכתה לחלוטין בתיק זה על ידי בית המשפט לערעור של בוקרשט.

### חיים פרטיים
סוויל שהיידה נשואה בשנית החל משנת 2011 לד"ר אקרם שהיידה (شهيدة), גם הוא נשוי בשנית, ממוצא סורי, מומחה בכלכלה חקלאית, איש אקדמיה ויועץ, שעשה לימודי דוקטורט בהתכתבות באוניברסיטה ברומניה, בעל אזרחות סורית ורומנית. לבעלה - נכסים בדמשק ובלטקיה. סוויל שהיידה ילדה בזמנו בן שמת בלידתו ומאז לקתה בסוכרת.

## קישורים חיצוניים

* באתר הרומני Nine o'clock
* כתבה - ריאיון עם הוריה - בעיתון הרומני "אוונימנטול זיליי Evenimentul Zilei כתבה מאת פרי פרדסקו, 24 בדצמבר 2016
* כתבה ביוגרפית בעיתון הרומני Curierul Național, 21 בדצמבר 2016

## הערות שוליים

קטגוריה:פוליטיקאיות רומניות
קטגוריה:נשים טורקיות
קטגוריה:טטרים
קטגוריה:נשים מוסלמיות
קטגוריה:סוציאל-דמוקרטים
קטגוריה:רומניות שנולדו ב-1964
קטגוריה:רומנים שנולדו ב-1964
ככלות ייני

**כִּכְלוֹת יֵינִי** (או **"שיר המים"**) הוא שיר המיוחס לרבי שלמה אבן גבירול המושר בכמה קהילות במשתה פורים.

## הרקע לכתיבת השיר
מסופר על אחד מעשירי קורדובה בשם משה שעשה משתה והשקה את אורחיו ביין מהול במים, המשורר – שנכח באירוע – החליט לכתוב 'קינה' על היין שנמהל במים. יש שכתבו שסיבת הקינה הייתה מחמת שאזל היין, ונאלצו לשתות מים.

## מבנה ותוכן השיר
השיר כתוב במשקל כמותי: שמונה תנועות בכל צלע (לא כולל שוואים).

המשורר פותח באמירה הומוריסטית כי כשיכלה יינו תרד עינו פלגי מים (נחלי מים, ע״פ איכה ג), ובהמשך מקונן על הכחדת שבעים הגיבורים ('יין' בגימטריה שבעים) בידי תשעים שרים ('מים' בגימטריה תשעים), דבר שגרם לכך שלא ישוררו בסעודה, כי פה השרים מלא מים במקום יין.

הוא מתאונן על כך שלא יערבו לחיכו כל המאכלים בהיעדר יין. ומדמה את המארח שנקרא משה, למשה רבנו שהוביש את ים סוף, שהוביש את היין בסעודתו, אך פיו מלא דברי רהב ('יזל מים').

המשורר משווה עצמו לצפרדע שאף היא שוכנת במים, ויחדיו הם משוועים לעזרה.

השיר מסתיים בקללה חמה למארח, כי יהיה לפני מותו נזיר מיין כבני רכב שאביהם צייוה עליהם שינזרו מהיין, ויורשיו יהיו לשואבי מים.

## מחבר השיר
מקובל לזהות את מחבר השיר עם רבי שלמה אבן גבירול זאת לפי המשקל והאקרוסטיכון (שלמה), עם זאת רבים מפקפקים בייחוס זה ומציעים לייחס את השיר לשלמה אחר, ולאו דווקא לרבי שלמה אבן גבירול.

## בשירה החדשה

המשורר יהודה עמיחי מתייחס לקטע מהשיר בשירו "התרמיל האחרון של יצחק". בשיר הוא מתאר את פגישתו עם אביו של חברו יצחק שנפל בנגב, בעת שהוא מביא את תרמילו של הבן לאביו העובד ביקב בראשון לציון.

## קישורים חיצוניים
* 
* 
* 
* שיר המים בביצוע ברי סחרוף

* Edwin Seroussi, The medieval Hebrew song Kikhlot yeini and its Purim connections: New sources on its music, Jewish Music Research Centre

* 

## הערות שוליים

קטגוריה:פיוטים ושירים לפורים
קטגוריה:שירי שלמה אבן גבירול
מייקל לנדס

**מייקל כריסטופר לנדס** (באנגלית: **Michael Christopher Landes**; נולד ב-18 בספטמבר 1972) הוא שחקן אמריקאי. הוא ידוע מהופעותיו בתפקיד ג'ימי אולסן בעונה הראשונה של הסדרה "לויס וקלארק: הרפתקאותיו החדשות של סופרמן", הבלש ניקולאס או'מאלי בסדרת המדע בדיוני "Special Unit 2" ובדמות תומאס בורק בסרט האימה "יעד סופי 2".

בטלוויזיה הופיע לנדס בדרמה הקומית הבריטית "מרק אהבה" בהפקת ה-BBC ששודרה לראשונה בסתיו 2005 בערוץ BBC One. בסדרה הוא גילם את גיל ריימונד לצדה של טמזין גרג שגילמה את הדמות הראשית הנשית אליס צ'נרי.

## ביוגרפיה
לנדס נולד ברובע הברונקס שבניו יורק, בנה של פטרישה, מעצבת פנים במקצועה, בנו החורג של ברנרד לנדס, ד"ר לתזונה ושיווק. (ברנרד לנדס הוא אביו הביולוגי של השחקן/דוגמן והמדובב צביקה פורמן - הבימה, רמת אביב ג').

התפקיד הגדול הראשון של לנדס היה בדמות ג'ימי אולסן בסדרת הטלוויזיה "לויס וקלארק: הרפתקאותיו החדשות של סופרמן" מ-1993.

אחרי העונה הראשונה לא לוהק לנדס להמשיך לגלם את ג'ימי אולסן. ב-DVD של הסדרה הסביר היוצר שהסיבה לכך הייתה הדמיון הרב בין השחקן דין קיין, שגילם את הדמות הראשית, ובין לנדס. ג'סטין וולין החליף את לנדס בתפקיד ג'ימי בשאר העונות של הסדרה.

עוד בטלוויזיה הופיע לנדס בפרק אחד בסדרה הקומית "מירנדה" של ה-BBC (בכיכובה של מירנדה הארט) בתפקיד השף החדש, והדייט של מירנדה.

בשנת 2008 שיחק בדרמה הרומנטית "הזדמנות אחרונה לאהבה" לצד דסטין הופמן. באותה שנה שיחק בעיבוד האמריקאי של רשת NBC לסדרה הישראלית "האקס המיתולוגי" בכיכובה של אליזבת ריזר.

ב-2016 החל לנדס לככב בסדרה "הוטן והליידי"  של Sky 1 בתפקיד יוליסס הוטן. באותה שנה שיחק בסרט האימה "חדר האכזבות" על פי תסריט של ונטוורת' מילר.

### חיים אישיים
ב-21 באוקטובר 2000 התחתן לנדס עם השחקנית ונדי בנסון. לבני הזוג נולדו שני ילדים, מימי ודומיניק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1972
וולוו 145

ממוזער|250px|וולוו 145
ממוזער|250px|וולוו 145
ממוזער|250px|וולוו 145, דה-לוקס שנת 1968
ממוזער|200px|וולוו 145, שנת 1970
ממוזער|200px|וולוו 145
**וולוו 145** (בשוודית: **Volvo 145**) היא מכונית סלון בתצורת סטיישן, 5 דלתות, יוצרה בשוודיה על ידי חברת וולוו בין השנים 1967–1974. יוצרו 268,317 יחידות.

## היסטוריה
סדרת **וולוו 140** החליפה את דגם האמזון (וולוו 121).

המספור של סדרת וולוו 140 מורכב מ-3 ספרות, המייצגות סדרה, מספר צילינדרים ומספר הדלתות בהתאמה.
* וולוו 142 – מנוע 4 צילינדרים, ו-2 דלתות. יוצרו 412,986 יחידות.
* וולוו 144 – מנוע 4 צילינדרים ו-4 דלתות. יוצרו 523,808 יחידות.
* וולוו 145 – מנוע 4 צילינדרים ו-5 דלתות (גרסת סטיישן).

הרכבת כל שלושת הדגמים הייתה בשוודיה, בלגיה, קנדה, אוסטרליה ומלזיה.
## מפרט טכני ומידות

* מנועים – 4 צילינדרים בטור, 1,778 סמ"ק, הספק של 75 כ"ס, ו-90 כ"ס. מנוע 1,986 סמ"ק, הספק של 82 כ"ס 100 כ"ס, ו-124 כ"ס. (מ-1971 גרסאות עם הזרקת דלק).
* אורך הרכב – 4,660 מ"מ
* גובה – 1,440 מ"מ
* רוחב – 1,727 מ"מ
* רוחק סרנים – 2,591 מ"מ
* מרווח גחון – 190 מ"מ
* משקל – 1,310 ק"ג
* בלמים – דיסקים בחזית ומאחור
* תיבת הילוכים – ידנית 4 הילוכים, (אוטומטית 3 הילוכים).
* נפח מכל דלק – 58 ליטר
* נפח תא מטען : מעל 2 מ"ק
* מהירות מרבית – 171 קמ"ש
* תאוצה 0–100 קמ"ש – 10.1 שניות

### בטיחות
* ה-145 יוצר עם חגורות בטיחות הן עבור הנהג והנוסע במושב הקדמי.
* מרכב – עם אזורי ספיגת אנרגיה מלפנים ומאחור.
* מערכת בלימה ייחודית שבה כל מעגל בלימה פעל על שלושה גלגלים.

## בישראל

מאיר חברה למכוניות ומשאיות בע”מ הוקמה בשנת 1967 ע”י מאיר קז כיבואנית בלעדית של מוצרי חברת וולוו השוודית. בתחילה ייבאה מכוניות ובהמשך משאיות, אוטובוסים, מנועים וציוד מכני כבד.

בישראל שווקה הוולוו 145, מסוף שנות הששים, בנוסף לוולוו 144 ולוולוו 164.

## ראו גם
* וולוו
* וולוו ÖV4
* וולוו PV444 / PV544
* וולוו Duett
* וולוו אמזון
* וולוו 142
* וולוו 144
* וולוו 164

## לקריאה נוספת
* המועדון וולוו 
* וולוו 145, 2.0GL אתר הרכבים של ישראל - Car Info
* 
* (ראו סעיף וולוו 145) וולוו 144 חוגגת 50 שנה - wheel
* סדרת וולוו 140  (12:06 דקות), יו-טיוב

## קישורים חיצוניים

## הערות שוליים

145
קטגוריה:דגמי מכוניות שהושקו ב-1967
קטגוריה:מכוניות שוודיות
קטגוריה:מכוניות סלון
קטגוריה:מכוניות סטיישן
האוון גו-האן

**האוון גו־האן** (בקוריאנית: **황교안**, בהנג'ה: **[[黃]]敎安**, באנגלית: **Hwang Kyo-ahn**; נולד ב־15 באפריל 1957) הוא פוליטיקאי ועורך דין דרום-קוריאני. כיהן כראש ממשלת קוריאה הדרומית בשנים 2015–2017, ובמקביל שימש גם כנשיאהּ בפועל לאחר הדחתה של הנשיאה פאק גון-הייה.

## ביוגרפיה
האוון נולד ב-17 באפריל 1957 בסיאול, בירת קוריאה הדרומית. הוא למד משפטים באוניברסיטת סנגקיונקואן והוציא תואר שני.

## קריירה פוליטית
בשנת 2013 מונה לשר המשפטים בממשלתה של הנשיאה פאק גון-הייה, וכיהן בתפקיד עד 18 ביוני 2015. כיהן כראש ממשלה מ־18 ביוני 2015 ועד 11 במאי 2017.

מ־9 בדצמבר 2016, אז הושעתה הנשיאה פאק גון־הייה על ידי האספה הלאומית, כיהן האוון כנשיאהּ בפועל של המדינה. האוון הוסיף לכהן כנשיא בפועל גם לאחר שפאק הודחה מתפקידה ב־10 במרץ 2017. כהונתו של האוון כנשיא בפועל הסתיימה ב־10 במאי 2017 עם השבעתו של מון ג'יאה־אין לנשיא. למחרת הסתיימה גם כהונתו כראש ממשלה.

האוון הוא עורך דין בהכשרתו. נשוי ואב לשניים.

## קישורים חיצוניים

## הערות שוליים

קטגוריה:פוליטיקאים דרום קוריאנים
קטגוריה:ראשי ממשלת קוריאה הדרומית
קטגוריה:שרי משפטים
קטגוריה:עורכי דין דרום קוריאנים
קטגוריה:בוגרי אוניברסיטת סנגקיונקואן
קטגוריה:דרום קוריאנים שנולדו ב-1957
האח הגדול (תוכנית טלוויזיה בלקנית)

**האח הגדול** (בסרבית: **Veliki Brat**) היא הפקה סרבית של זיכיון הריאליטי האח הגדול. התוכנית הוקלטה והופקה בבלגרד על ידי Emotion Production. כיום, התוכנית היא גרסת האח הגדול של רוב מדינות הבלקן: מונטנגרו, סרביה, קרואטיה, בוסניה והרצגובינה ומקדוניה.

במקור, התוכנית החלה כהפקה סרבית עם דיירים מסרביה, מונטנגרו ובוסניה והרצגובינה. העונה השלישית כללה גם דיירים ממקדוניה. בעונה הרביעית השדרן היה קרואטי וחברת ההפקה RTL הפכה מעורב. אודישנים התקיימו בקרואטיה, מה שהפך את התוכנית לכלל-אזורית.

בסרביה, התוכנית שודרה לעיתים קרובות באמצעות ערוצים שונים. שלוש העונות הראשונות הרגילות ושלוש עונות סלבריטאים שודרו בערוץ B92, בעוד ששתי עונות הלבריטאים האחרות והעונה הרביעית הרגילה שודרה ב-Pink. במונטנגרו התוכנית משודרת ב-Pink M וב-Prva, בבוסניה-הרצגובינה ב-Pink BH, OBN ו-BN, מקדוניה ב-A1 וב-Sitel, ובקרואטיה התוכנית משודרת ב-RTL בהתאמה.

אחרי שנה אחת של הפסקה זמנית ב-2012 ושמועות על ביטול, המפיקים הודיעו כי התוכנית תתחדש ב-2013 עבור עונת סלבריטאים.

## קישורים חיצוניים
* 
* Veliki Brat וידאו- שידור חי

קטגוריה:האח הגדול (טלוויזיה)
האח הגדול (תוכנית טלוויזיה ארגנטינאית)

[ממוזער|לוגו האח הגדול ארגנטינה לשנת [2012]]
***האח הגדול ארגנטינה*** (בספרדית: **Gran Hermano**) היא תוכנית ריאליטי המופקת על ידי Endemol בהגשת חורחה ריאל, לאחר שסולדד סילביירה הגיש לפני במשך שלוש עונות. זו הגרסה של ארגנטינה לאח הגדול המשודרת ב-Telefe. היא שודרה לראשונה ב-10 במרץ 2001. היו לה שבע עונות ואחת של VIP, כאשר העונה השמינית התחילה ב-22 באפריל 2015 לאחר שלוש שנים של הפסקה, בבית החדש שלה América TV.

## הזוכים של האח הגדול ארגנטינה
* עונה 1, 2001: מרסלו שריון (200,080 דולר אמריקאי/ 200,000 פסו ארגנטינאי)
* עונה 2, 2001: רוברטו הפארה (200,160 דולר אמריקאי/ 200,000 פסו ארגנטינאי)
* עונה 3, 2002-2003 ויויאנה קולמנרו (31,847 דולר אמריקאי/ 100,000 פסו ארגנטינאי)
* עונה 4, 2007: מריאנלה מירה (32,423 דולר אמריקאי/ 100,000 פסו ארגנטינאי)
* עונה 5, 2007: אסטבן מוראיס (47,584 דולר אמריקאי/ 150,000 פסו ארגנטינאי)
* עונה 6, 2010-2011: כריסטיאן אוריזאנגה (188,000 דולר אמריקאי/ 400,000 פסו ארגנטינאי)
* עונה 7, 2011-2012: רודריגו פרננדס (176,000 דולר אמריקאי/ 750,000 פסו ארגנטינאי)
* עונה 8, 2015: פרנסיסקו דלגאדו (419 457 ערס / 48 506 דולר רשמית - 28 606 USD כחול)
* עונה 9, 2016: לואיס פביאן גלזיאו (464,645 פסו ארגנטינאי)
* עונה 10, 2017: *העונה הקרובה*
* עונת VIP 1, 2007: דייגו לאונרדי
* עונת VIP 2, 2017: *העונה הקרובה*

## שיתוף פעולה עם הגרסה הישראלית
בעונה הרביעית של האח הגדול ישראל, אשר התרחשה במקביל לעונה השביעית של האח הגדול ארגנטינה, ערכו שתי התוכניות שיתוף פעולה, הדיירת הישראלית סופי קרבצקי עברה לבית הארגנטינאי למשך שבוע, בעוד שהדיירת הארגנטינאית ויקטוריה אירולג'י התגוררה בבית הישראלי במשך שבוע הגעתה לישראל לוותה בביקורת עקב מתירנותה באח הגדול הארגנטינאי

## ביקורת
הגרסה הארגנטינאית של האח הגדול ספגה ביקורת בעקבות העירום הרב שמוצג בה. בין היתר, מצולמים הדיירים כשהם במקלחת טופלס, וכן מספר תאונות מלתחה שודרו בתוכנית. עניינים אלו עוררו סערה בתקשורת הארגנטינאית.

## קישורים חיצוניים

* 

## הערות שוליים

קטגוריה:האח הגדול (טלוויזיה)
קטגוריה:סדרות טלוויזיה ארגנטינאיות
אופן ספייס

ממוזער|תאי עבודה (קיוביקלים)
**אוֹפֶּן סְפֶּייס** (באנגלית: **Open Space**, "חלל פתוח") הוא המונח הגנרי לתיאור סגנון של אדריכלות ועיצוב פנים המשמש בעיקר בתכנון משרדים, ובו תכנון קומה במבנה מתבסס על חללים פתוחים וגדולים, תוך העלמת מחסומים שיוצרים חללים קטנים, כמו קירות ודלתות. במקום אלו, הפונקציות הספציפיות בחלל המדובר מוגדרות בדרך כלל על ידי תאי עבודה ("קיוביקלז").

אופן ספייס הוא חלק מתפיסה רחבה יותר, המכונה אופן פלאן  ("תוכנית פתוחה"), ומתייחסת גם לתכנון בתים פרטיים, שבהם מצומצם מאוד השימוש בקירות או בדלתות ליצירת חללים מוגדרים כמו מטבח, סלון או חדר אוכל; וגם לתכנון נוף, שבמסגרתו נמנעים משימוש בתוחמים כמו קירות, גדרות או גדר חיה.

## קישורים חיצוניים
* 
* 
*אמנון דירקטור, ״להמציא מחדש את האופן-ספייס״, במגזין שפת רחוב, 2 בדצמבר 2018
* 

קטגוריה:אדריכלות מודרנית
וולוו אמזון

ממוזער|250px|וולוו אמזון 1962, ואמזון 1966
ממוזער|250px|וולוו אמזון 
ממוזער|250px|וולוו אמזון 122S, שנת 1963
[ממוזער|250px|וולוו אמזון 122S, שנת 1967 - מבט לתא הנהג ו[לוח מחוונים]]
[ממוזער|250px|וולוו אמזון 122S, שנת 1968, גרסת [סטיישן]]
**וולוו אמזון** (באנגלית: **Volvo Amazon**) (סדרת 120, P 120 AMAZON) הייתה מכונית בגודל בינוני שיוצרה בשוודיה על ידי חברת וולוו בין השנים 1956 ו-1967. 667,791 יחידות יוצרו, מתוכן: 234,653 יחידות לדגמי 4 דלתות, 359,917 יחידות לדגמי 2 דלתות, ו-73,220 יחידות לדגמי סטיישן.

## היסטוריה
בשוודיה נקרא הרכב "אמזון", ובשוקי הייצוא סדרת 120 שכללה: וולוו 121, וולוו 122, וולוו 123, וולוו 131, וולוו 132, וולוו 133, וולוו 221, וולוו 222, וולוו 223.

בנייתו התבצעה בשוודיה, בבלגיה, בקנדה, בדרום אפריקה ובצפון צ'ילה.

סדרת 120 הוצגה בגרסאות: 4 דלתות סדאן,(יוצר עד 1966), 2 דלתות סדאן, סטיישן 4 דלתות שהוצגה בשנת 1962, ויוצרה עד שנת 1969, ובשנים 1967-1968 גרסת סטיישן 5 דלתות.

## נתונים טכניים ומידות

* מנוע 4 צילינדר בטור, נפח של 1,583 סמ"ק, הספק של 60 כ"ס או 80 כ"ס,  החל מ-1961 הספק של 75 או 90 כ"ס, ובשנת 1965 95 כ"ס
* מנוע 1,778 סמ"ק
* מנוע 1,986 סמ"ק
* תמסורת ידנית 3 מהירויות (בחלק מהדגמים ידית ההילוכים הייתה מותקנת על הרצפה או ידית הילוכים על עמוד ההגה
* תמסורת ידנית 4 מהירויות
* תמסורת אוטומטית 3 מהירויות בורג - וורנר, ידית הילוכים על עמוד ההגה
* אורך הרכב: 4,395 מ"מ
* גובה: 1,505 מ"מ
* רוחב: 1,620 מ"מ
* בסיס גלגלים: 2,590 מ"מ
* משקל: 1,100 ק"ג (בסיסי)
* רוחב: 1,620 מ"מ
* בלמים: בלמי תוף הידרוליים בכל הגלגלים

### בטיחות
* בשנת 1959 הייתה וולוו יצרנית הרכב הראשונה שסיפקה חגורות מושב קדמיות כציוד סטנדרטי בכל דגמי האמזון.
* נקודות עיגון לחגורות בטיחות מאחור.
* רפוד בחלק העליון של לוח המכשירים.
* שמשה קדמית רבודה.
* דגם ה-90 כ"ס כלל בלמי דיסק בגלגלים הקדמיים.

## ראו גם
* וולוו
* וולוו PV 36
* וולוו PV51
* וולוו דואט
* וולוו PV444 / PV544

## לקריאה נוספת
* וולוו חוגגת 60 ל-121   TheCar
* וולוו אמזון  (1:14 דקות), יו-טיוב
* וולוו אמזון 1967  (7:35 דקות), יו-טיוב
* וולוו אמזון  (6:01 דקות), יו-טיוב
* וולוו אמזון  (8:26 דקות), יו-טיוב
* וולוו אמזון  (1:10 דקות), יו-טיוב

## קישורים חיצוניים

## הערות שוליים

קטגוריה:מכוניות משפחתיות
אמזון
קטגוריה:דגמי מכוניות שהושקו ב-1956
קטגוריה:מכוניות שוודיות
ערבז

**עַרְבָּז** (שם מדעי: *Centaurium*) הוא סוג צמח ממשפחת הערבזיים הכולל כ-20 מינים. קיימים ארבעה מינים הצומחים בר בארץ ישראל.

## על השם
הערבז נקרא "Centaurium" על שם כיירון, קנטאור מהמיתולוגיה היוונית שהתמחה בידע בעשבי מרפא. השם בעברית נקבע על ידי עמנואל לב בעקבות שם הצמח בשפה הסורית, בספרו "צמחי היהודים".

## מאפיינים
מרבית מיני הערבז הם צמחים עשבוניים, חלקם חד-שנתיים או דו-שנתיים, וחלקם רב-שנתיים. הגבעולים לרוב זקופים. העלים ברוב המינים פשוטים ומנוגדים עם שפה תמימה. רוב המינים עם פריחה דמוית סוכך (למשל ערבז סוככני). הפרחים דו-מיניים ונכונים, והאבקה מתרחשת בסיוע חרקים כמו דבורים, עם 4–5 עלי כותרת ומספר תואם של אבקנים. הפרי הוא לרוב הלקט.

## מינים בולטים
* ערבז סוככני (*Centaurium erythraea)
* [[ערבז החוף]] (*Centaurium maritimum)
* ערבז דק פרחים (*Centaurium tenuifolium)
* [[ערבז משובל]] (*Centaurium spicatum)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ערבזיים
שמעון הורוביץ

רבי **שמעון בן שאול הלוי איש הורוביץ** (כ' בטבת ה'תק"ף, 7 בינואר 1820 - ה' באדר ב' ה'תר"ס, 6 במרץ 1900) היה מו"ץ בעיר לייפציג, מהדיר וכותב ספרות תורנית. התפרסם במיוחד בשל מהדורתו למחזור ויטרי.

## ביוגרפיה
נולד ב-7 בינואר 1820 (כ' בטבת ה'תק"ף) בשקוד שבליטא. כשנישא עבר לעיר זאגר חדש שם יסד ישיבה ועסק במסחר. בתקופה ההיא חיבר הערות לספר הפלאה שבערכין (נדפס בוינא 1859).
בהמשך עבר לכהן כמו"ץ בלייפציג.

בשנת תרל"א (1871) הוציא לאור בלייפציג, בחתימה "שמו פלאי", את החוברת "מהלמות לגו כסילים" נגד אספת המתקנים השנייה באאוגסבורג בראשותם של אברהם גייגר ויוסף אוב.

בשנת תרל"ה נדפסו הערותיו לתלמוד ירושלמי מסכת ברכות. ובשנת תרל"ט יצא לאור בוארשא ספר תניא רבתי עם ביאוריו. בשנת 1893 יצא לאור בברלין מחזור ויטרי עם הערות ומבוא שנכתב.

נפטר בלייפציג ב-6 במרץ 1900 (ה' באדר ב' ה'תר"ס).

## חיבוריו

*
*
*

## לקריאה נוספת
***ר' שמעון ב"ר שאול הורוויץ**, בתוך: 
* 
** 
עזרא שרשבסקי
The sage of Leipzig; Rabbi Simon Hurwitz, editor of the Mahzor Vitri, Hafla'ah Sheb`arakhin and Responsa: His life and his writings

* Der Gemeindebote Allgemeine Zeitung des Judenthums, 64, 1900, Nr. 11

## קישורים חיצוניים
* 

## הערות שוליים

קטגוריה:פרשני התלמוד הירושלמי
קטגוריה:לייפציג: אישים
קטגוריה:זאגר: רבנים
קטגוריה:מהדירי ספרות תורנית
קטגוריה:גרמנים שנולדו ב-1820
קטגוריה:גרמנים שנפטרו ב-1900
פורטנוי (להקה)

**פורטנוי** (לשעבר **האחים פורטנוי**) (באנגלית: **PORTNOY** ולשעבר **The Portnoy Brothers**) הם הרכב מוזיקלי בריטי-ישראלי שנוסד ב-2012 על ידי האחים שרולי (יליד 1990; שירה וגיטרה) ומנדי (יליד 1992; שירה וקלידים). אלבום הבכורה שלהם "למדו לאהוב" (Learn to Love), הופץ באופן עצמאי ב-23 בספטמבר 2016.

## היסטוריה
שרולי ומנדי פורטנוי נולדו בעיר מנצ'סטר באנגליה ועשו עלייה לישראל מאוחר יותר בבגרותם. אביהם היה מנצח תזמורת שנהיה רב. כשהיו צעירים, ניגנו מוזיקה בנפרד והחלו לנגן ביחד בגיל 14.

הם פרצו לתודעה כ"האחים פורטנוי" בשנת 2012 עם שירם "כל העולם". הם הופיעו בכמה וכמה קונצרטים בשדרות ובכמה קהילות בדרום במהלך מבצע עמוד ענן ותרמו הכנסות מהופעתם ב*מייקס פלייס* בחג החנוכה באותה שנה לילדים שנפגעו בהתקפות.

האחים החלו בהקלטת אלבומם "למד לאהוב" ב-2013 ביחד עם נגן הבס והטכנאי אלון הילל. את האלבום הפיקו באמצעות קמפיין באתר אינדיגוגו שהניב 9,315 פאונד. וידאו קליפ לסינגל הראשון מתוך האלבום יצא ב-2014. הווידאו עורר סערה כאשר זה הציג זוג ערבי בין האנשים ששרו את השיר מה שנתפס אז בעייני כמה שאינטנסיבי לאור הפיגוע בבית הכנסת בהר נוף. בינואר 2016, הפיצו את הקליפ לשיר האחרון של האלבום כבולים בזמן (Timebound) כאות הוקרה לזמר דייוויד בואי זמן קצר לאחר מותו. בחודש מאי 2016, הופיע באירוע יום הלל  השנתי ביום העצמאות.. אלבום הבכורה יצא ב-23 בספטמבר 2016.

[ממוזער|האחים פורטנוי באירוע [יום הלל השנתי ביום העצמאות, 12 במאי 2016]]

## סגנונות מוזיקליים
האחים פורטנוי הכריזו שהשפעותיהם המוזיקליים באו מלהקת הביטלס, סטיבי וונדר וסיימון וגרפונקל.

## דיסקוגרפיה
;אלבומים
*למדו לאהוב (Learn to Love)(2016)

;סינגלים וקליפים
*"כל העולם" (עם גלעד ב.) (2012)
*"בואי בשלום" (גרסת כיסוי ליעקב שוויקי) (2013)
*"דרור יקרא" (גרסת כיסוי ליונתן רזיאל) (2014)
*"למדו לאהוב" (2014)
*"זכרונות" (2015)
*"האתמול של המחר" (2015)
*"כוכבים מאירים"/"כבולים בזמן" (2016)

## קישורים חיצוניים

* 

## הערות שוליים

קטגוריה:צמדים מוזיקליים ישראלים
קטגוריה:להקות פולק רוק
קטגוריה:להקות פולק ישראליות
קטגוריה:צמד אחים זמרים
קטגוריה:צמד אחאים זמרים
קצין איסוף (קצ"א)

**קצין איסוף** (בראשי תיבות: **קצ"א**) הוא תפקיד מבצעי באגף "צומת" – האגף לגיוס סוכנים – במוסד למודיעין ולתפקידים מיוחדים.

קציני האיסוף פועלים בעיקר להשגת מודיעין ממקורות אנושיים (יומינט) באמצעות איתור, גיוס והפעלת מקורות של היריב (מרגלים). המידע שמביא קצין האיסוף הוא אסטרטגי לביטחון מדינת ישראל ומאפשר יכולת השפעה מכרעת בליבת העשייה של פעילות המוסד בחו"ל.

לקציני האיסוף אורח חיים דינאמי ולא שגרתי, המתבסס על פעילות מבצעית שוטפת בחו"ל.

בתפקיד זה משרתים נשים וגברים, המתאפיינים בתכונות אישיות ייחודיות: עוצמה אישיותית, יכולת להניע ולהוביל אנשים, אלתור ותחכום, כישורים בין-אישיים, אומץ, קור-רוח ויכולת תפקוד גבוהה בריבוי משימות ולחצים.

גיוס והפעלת מקורות הוא מלאכה מורכבת וקשה. לא בכדי נחשב קורס הקצ"אים במוסד לאחד משלושת הקורסים החשובים של הארגון.

גם ראש המוסד דוד ברנע וראש המוסד לשעבר יוסי כהן התחילו את שירותם באגף "צומת" כקציני איסוף, ביצעו שורה של תפקידי פיקוד, ואף עמדו בראשו.

## לקריאה נוספת

* 

* 

* רונן ברגמן, **משחקי הכס**, ידיעות אחרונות, 23 בינואר 2015
* יוסי מלמן, **[http://www.maariv.co.il/news/new.aspx?pn6Vq=E&0r9VQ=EEEKJ יוסי כהן, סגן ראש המוסד, צפוי להתמנות ליועץ לביטחון לאומי] **, מעריב, 21 באוגוסט 2013
* 
* 
## קישורים חיצוניים
* דרישות תפקיד למשרת קצ"א, **המוסד למודיעין ולתפקידים מיוחדים**
* מודיעין אנושי (יומינט), **המרכז למורשת המודיעין**

קטגוריה:קהילת המודיעין הישראלית
קטגוריה:מערכת הביטחון הישראלית
קטגוריה:המוסד
האח הגדול (תוכנית טלוויזיה דנית)

**האח הגדול דנמרק** הייתה הגרסה הדנית לתוכנית המציאות הבין-לאומית *[[האח הגדול (תוכנית טלוויזיה)|האח הגדול]]* שנוצרה על ידי המפיק ג'ון דה מול, ב-1997. המופע עוקב אחר מספר מתחרים, המכונים הדיירים, שמבודדים מהעולם החיצון במשך תקופה ארוכה בבית שנבנה במיוחד עבור כך. בכל שבוע, אחד הדיירים מודח על ידי הציבור בהצבעה, כאשר הדייר האחרון שנותר זוכה בפרס במזומן.

התוכנית שודרה ב-Danmark TV בין 28 ינואר 2001, ל-1 אפריל 2006. שודרו 3 עונות רגילות, אחת למפורסמים (VIP) ואחת ל"כוכבים", לפני סיום התוכנית ב-2006.

ב-30 ינואר 2012 ערוץ 5 השיק מחדש את שידור האח הגדול לעונה רביעית. העונה החמישית שודרה ב-2013, והשישי והאחרונה ב-2014, שהסתיימה ב-27 באפריל 2014.

## קישורים חיצוניים

קטגוריה:האח הגדול (טלוויזיה)
קטגוריה:סדרות טלוויזיה דניות
קטגוריה:תוכניות טלוויזיה בשפה הדנית
מרכז אדמונד דה רוטשילד

[250px|ממוזער|שמאל|שלט הסבר על בית שמעון שטרן, מרכז אדמונד דה רוטשילד (שופץ ושומר ב-[2015)]]
**מרכז אדמונד דה רוטשילד** הוא מרכז אמנות ותרבות בשדרות רוטשילד שבתל אביב, המאפשר לסטודנטים, מרצים, ואנשי אקדמיה להציג את יצירותיהם. את המרכז ייסדה קרן רוטשילד קיסריה.
## פעילות
מרכז אדמונד דה רוטשילד מייסודה של קרן אדמונד דה רוטשילד פועל לקידום וטיפוח אמנים ומעצבים בשנים הראשונות לאחר סיום לימודיהם הגבוהים בתחומי האמנות והעיצוב בארץ. פעילות המרכז מבוססת על שיתוף פעולה עם מוסדות הלימוד ומתמקדת בהענקת כלים ופיתוח כישורים מקצועיים ליוצרים בתחילת דרכם.

המרכז מסייע לאמנים ולמעצבים צעירים לבסס את מעמדם בשדה המקצועי באמצעות תערוכות מתחלפות, תוכניות הכשרה ומנטורינג ומהווה מקום מפגש ודיון עבור הגופים והגורמים השונים הפועלים בשדה (יוצרים, אוצרים, גלריות, מוזיאונים, אקדמיות ועוד).
פעילות המרכז מחזקת את חזון הקרן לקידום ערכים של מצוינות, מגוון ומנהיגות ומשקפת את המחויבות והמורשת ארוכת השנים של משפחת רוטשילד בתמיכה באמנויות.

## המבנה
מבנה המרכז שנמצא בשדרות רוטשילד 104, פינת רחוב שינקין הוא אקספרסיוניסטי מודרני ותוכנן על ידי האדריכל יהודה סטמפלר בשנת 1928 עבור שמעון שטרן. המבנה שופץ ב-2015. שימור ושיפוץ המבנה היה בתכנון משרד אדריכלים סקורקא ומשרד פלסנר אדריכלים. אדריכלי הנוף היו חלי צלניקר אלול עם תמי יניב אדריכלות.

## קישורים חיצוניים
*

קטגוריה:תל אביב-יפו: תרבות
קטגוריה:תל אביב-יפו: גלריות לאמנות
קטגוריה:לב העיר
קטגוריה:שדרות רוטשילד
קטגוריה:רחוב שינקין
דאף 600

ממוזער|250px|דאף 600 
ממוזער|250px|דאף 600, שנת 1959
ממוזער|250px|פרסומת לדאף 600, שנת 1960
ממוזער|160px|סמל חברת דאף
**דאף 600** (בהולנדית **DAF 600**) היא מכונית משפחתית קטנה שיוצרה בהולנד על ידי יצרנית הרכב דאף, בין השנים 1959–1963.

סך הכול יוצרו 30,591 יחידות.

## היסטוריה

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 33, דאף 44, דאף 45, דאף 46 ודאף 68. בשנת 1967 פיתחה את ה-"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות - טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך ל"וולוו".

דאף ייצרה 816,000 מכוניות נוסעים.

## מפרט טכני ומידות
* מנוע בוקסר אוויר מקורר 2 צילינדרים, 590 סמ"ק, בעל תפוקה של 22 כ"ס
* יחס דחיסה: 7.1:1
* תמסורת "וריומטיק", תיבה בעלת "אין סוף" יחסי העברה הנקראת עד היום תיבת הילוכים רציפה
* אורך הרכב: 3,610 מ"מ
* גובה: 1,440 מ"מ
* בסיס גלגלים: 2,050 מ"מ
* מכל דלק: 28 ליטר
* מהירות שיא: 90 קמ"ש
* תאוצה 0-80 קמ"ש - 33 שניות

## בישראל
דאף 600 שווק בישראל באמצע שנות הששים, והייתה למעשה המכונית האוטומטית הראשונה שנסעה בכבישי הארץ.

## ראו גם

## לקריאה נוספת

* 
* דאף 600 וריומטיק (3:28 דקות), יו-טיוב
* דאף 600 שנת 1958  (2:12 דקות), יו-טיוב
* דאף 600 וריומטיק  (3:30 דקות), יו-טיוב
* תא הנהג בדאף 33  (3:28 דקות), יו-טיוב
* דאף 600 שנת 1958  (2:21 דקות), יו-טיוב

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1959
600
קטגוריה:כלי רכב המיוצרים בהולנד
נמל התעופה ניז'ני נובגורוד סטריגינו

**נמל התעופה ניז'ני נובגורוד סטריגינו** (ברוסית: **Аэропорт Стригино**) הוא נמל תעופה בינלאומי הושכן כ-16 ק"מ דרומית מערבית למרכז העיר ניז'ני נובגורוד במחוז ניז'ני נובגורוד, רוסיה.

## היסטוריה
ב-1937 הורתה ממשלת ברית המועצות על בניית נמל תעופה חדש, "סטריגינו" שישרת את העיר ניז'ני נובגורוד, עקב מיקומו של הנמל הקודם קרוב מידי לעיר עצמה בעקבות התרחבות העיר בשנות ה-30.

ב-1938 הושלם נמל התעופה. במלחמת העולם השנייה שימש נמל התעופה כבסיס לדיווזית האוויר מספר 201. ב-1950 הועברה יחידה זו למזרח הרחוק הרוסי ושמה שונה.

ב-1963 הוחל בבנייתו של טרמינל נוסעים חדש והוא נכנס לפעילות ב-1965. בין 1966 ל-1973 נבנו בשטח נמל התעופה מרכז אדמיניסטרטיבי, האנגר תחזוקה, טרמינל משא ומלון קטן. בנוסף רחבת החנייה הורחבה ומסלול הנחיתה הורחב וחוזק.

בין 1973 ל-1983 נבנה מסלול נחיתה שני מבטון ומלון בין שש קומות בשם אארופלוט, על שם חברת התעופה הלאומית של רוסיה.

ב-1989 עברו בנמל התעופה 1,030,000 נוסעים. בין 1991 ל-1993 נערכו שיפוצים בטרמינל A, הטרמינל הראשי, ובשנה זו הוענק לנמל אישור להוציא טיסות בינלאומיות.

בשנת 2016 הופעל במקום טרמינל בינלאומי חדש.

## קישורים חיצוניים

*  

ניז'ני נובגורוד סטריגינו
קטגוריה:ניז'ני נובגורוד
נמל התעופה הבין-לאומי קרסנויארסק

**נמל התעופה הבין-לאומי קרסנויארסק** (ברוסית: **Международный аэропорт Красноярск**) הוא נמל תעופה בין-לאומי כ-27 ק"מ צפונית מערבית לעיר קרסנויארסק במחוז קרסנויארסק, רוסיה.

## היסטוריה
בשנות ה-70 התקבלה ההחלטה על בניית נמל תעופה חדש ליד העיר קרסנויארסק וב-1975 נוסד מכון סיבאארופרויקט. נמל התעופה נחנך ב-25 באוקטובר 1980, כאשר נחתה בו הטיסה הראשונה, ממוסקבה, עם מטוס מדגם איליושין Il-62. ב-2005 נכנס לפעולה טרמינל חדש (טרמינל 2). למעשה היה זה טרמינל בו השתמשו כל השנים (טרמינל 1) שבמקור תוכנן לשמש כטרמינל להובלת סחורות.

על פי החלטת נשיא הפדרציה הרוסית ב-31 במאי 2019, נקרא הנמל על שמו של זמר האופרה הרוסי, דמיטרי חבורוסטובסקי, שהיה יליד קראסנויארסק.

## קישורים חיצוניים

* 

ימליאנובו
קטגוריה:סיביר
קטגוריה:חבל מנהלי קרסנויארסק
קטגוריה:קרסנויארסק
לשונות של אש

"**לשונות של אש**" הוא אלבומו השישי של הזמר והיוצר אביתר בנאי, אשר יצא לאור ב-22 בפברואר 2017.

האלבום כולל את השירים "תמיד לפני הגשם", "פרגולה", "הושענא" ו"אור בצל". השיר "תמיד לפני הגשם" בהפקתו של תמיר מוסקט יצא ביום ההולדת של בנאי ולכבוד זה הוא ניתן להורדה במתנה באתרו הרשמי. ששת השירים הראשונים באלבום הם בהפקתו של תמיר מוסקט (שגם ניגן במרבית הכלים בשירים אלה), ואילו השישה הבאים הם בהפקת נאור כרמי - נגן קונטרה בס. השירים בעיבודו של תמיר מוסקט מאופיינים באלמנטים של רוק, בעוד השירים הבאים באלבום מאופיינים בגיוון מוזיקלי רחב: מוזיקת עולם, ג'אז, מוזיקה אתנית ועוד. השיר ה־11 באלבום, "אתה", הוא דואט של בנאי ואביב גפן.

האלבום הוקדש לזכרו של מאיר בנאי, אחיו של בנאי, שנפטר כחודש לפני יציאת האלבום.

## שירים בולטים
* **תמיד לפני הגשם** (3:53) פורסם ב־8 בפברואר 2016. מילים ולחן: אביתר בנאי, עיבוד והפקה מוזיקלית של תמיר מוסקט.
* **[[פרגולה (שיר)|פרגולה]]** (4:22) פורסם ב־22 באוגוסט 2016. קליפ בבימויו של דורון צברי ועריכתו של עידו נצר, עיבוד והפקה מוזיקלית תמיר מוסקט. השיר הגיע למקום ה-27 במצעד השנתי של רשת גימל לשנת תשע"ז.
* **הושענא** (3:11) פורסם ב־12 באוקטובר 2016. מילות השיר לקוחות מתוך מחזור התפילה של חג הסוכות. לחן השיר נכתב על ידי אביתר בנאי. עיבוד והפקה מוזיקלית של נאור כרמי.
* **אור בצל** (4:19) פורסם ב־2 בינואר 2017. מילים ולחן: אביתר בנאי, עיבוד והפקה מוזיקלית של תמיר מוסקט. אביתר בנאי: שירה, קולות וגיטרות. תמיר מוסקט: תופים, כלי הקשה וקלידים. יהוא ירון גיטרה בס. רועי חרמון: חצוצרה. צח דרורי: פסנתר.
* **לשונות של אש** (03:51) פורסם ב-22 בפברואר יחד עם יציאת האלבום. בתאריך ה-13 במרץ 2017 הועלה ליוטיוב, זהו שיר הנושא של האלבום. מילים ולחן על ידי אביתר בנאי בעיבודו של תמיר מוסקט.

## רשימת רצועות

## קישורים חיצוניים

* קליפ השיר "פרגולה" באתר (YouTube)
* אתר האינטרנט הרשמי של אביתר בנאי.
* 
* 
* 
* 

קטגוריה:אלבומי אביתר בנאי
קטגוריה:אלבומים בעברית
קטגוריה:אלבומי חברת הד ארצי
קוליקיים

**קוליקיים** (שם מדעי: Coccyzinae) היא תת-משפחה של עופות ממשפחת הקוקייתיים, החיה רק ביבשת אמריקה מקנדה עד ארגנטינה. בתת-משפחה זו שלושה סוגים.

## מאפיינים
לעופות אלה מקור צהוב או שחור בולט ועיניים אדומות. צבעם בהיר בעיקרו וכנפיהם אפורות. הקוקיות ניזונות בעיקר מחרקים שהן מוצאות בין העצים.

למרות מנהג בני המשפחה, רק מין אחד *Coccyzus erythropthalmus*, נוהג להיטפל לעופות אחרות. השאר מקננות בין העצים ומטילות שבע ביצים, למרות שהסוג *Saurothura *מטיל רק שתי ביצים. הרגלי הסוג *Piaya * אינם ידועים.

חיות בעיקר ביערות ובאזורים ממוזגים אך גם באזור הטרופי.

## מיון
*תת-משפחה **קוליקיים** (Coccyzinae)
**סוג *Coccyzus *- בו 13 מינים
**סוג *Piaya *- בו 2 מינים
**סוג *Saurothera *- בו 4 מינים

## קישורים חיצוניים

קטגוריה:קוקאים
אניים

[שמאל|ממוזער|220px|[קוקיית גוירה.]]
**אניים** (שם מדעי: Crotophaginae) היא תת-משפחה של עופות ממשפחת הקוקייתיים, החיה רק באמריקה מקנדה עד ארגנטינה. בתת-משפחה זו 2 סוגים: Guira וCrotophaga ובהם 4 מינים. בעבר הם נחשבו למשפחה עצמאית.

מינים אלה הם קוקיות גדולות החיות בין העצים של אמריקה הטרופית והם בעלי נוצות צהובות עד שחורות, ציצה קטנה מאחורי ראשם ומקורים גדולים ועבים. הרגליים עבות והזנבות ארוכים. הם ניזונים מחרקים שונים, מחסרי חוליות, מביצים ומלטאות וצפרדעים קטנות. הם חיים בקבוצות מונוגמיות.

הם מקננים על הביצים ואינם מיטפלים לעופות אחרים כלל, אך לעיתים יהרגו גוזלי עופות אחרים ללא מטרה. חלק מהמינים מטילים עד 7 ביצים ואחרים רק 2-3 ביצים.

## מיון
*תת-משפחה **אניים** (Crotophaginae)
**סוג ומין יחיד קוקיית גוירה (Guira guira)
**סוג אני (Crotophaga)
***מין אני גדול (Crotophaga major)
***מין אני רחב-מקור (Crotophaga ani)
***מין אני מחורץ-מקור (Crotophaga sulcirostris)

## קישורים חיצוניים

קטגוריה:קוקאים
קוקל

ממוזער|Centropus toulou
ממוזער|Centropus bengalensis
**קוקל** (שם מדעי: *Centropus*) הוא סוג של עופות ממשפחת הקוקייתיים והסוג היחידי בתת-משפחת הקוקליים (Centropodinae).

## מאפיינים
עופות אלה חיים בעולם הישן מאפריקה שמדרום לסהרה ומדגסקר עד לדרום-מזרח אסיה, אינדונזיה וחלק גם באוסטרליה. הם בעלי ראשים גדולים, עיניים אדומות ומקור כהה גדול. הם חיים רוב הזמן על הקרקע או בין הענפים הנמוכים והשיחים ובעלי טפרים גדולים ברגליהם וזנב ארוך. הם אוכלי בשר הניזונים מחרקים גדולים, עכבישאים, רכיכות, ביצים, דו-חיים, זוחלים קטנים ואף יונקים קטנים ועופות קטנים. הם הורגים את הטרף במקורם החסון.

בניגוד למיני קוקיות אחרים הם אינם טפילי קנים  והם מקננים בין העצים. יש חלוקת תפקידים בין הזכרים לנקבות ולעיתים הזכרים מטפלים בגוזלים מעט יותר.

## מינים
* *Centropus andamanensis*
* *Centropus anselli*
* *Centropus ateralbus*
* *Centropus bengalensis*
* *Centropus bernsteini*
* *Centropus chlororhynchos*
* *Centropus celebensis*
* *Centropus chalybeus*
* *Centropus colossus - נכחד*
* *Centropus cupreicaudus*
* *Centropus goliath*
* *Centropus grillii*
* *Centropus leucogaster*
* *Centropus melanops*
* *Centropus menbeki*
* *Centropus milo*
* *Centropus monachus*
* *Centropus nigrorufus*
* *Centropus phasianinus*
* *Centropus rectunguis*
* קוקל סנגלי *Centropus senegalensis*
* *Centropus sinensis*
* *Centropus spilopterus*
* *Centropus steerii*
* קוקל ברצ'ל (*Centropus superciliosus*)
* *Centropus toulou*
* *Centropus unirufus*
* *Centropus violaceus*
* *Centropus viridis*

## קישורים חיצוניים

* 

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
*
התזמורת הפילהרמונית של טוקיו

**התזמורת הפילהרמונית של טוקיו** (ביפנית: **東京フィルハーモニー交響楽団**) טוענת להיותה התזמורת הקלאסית הוותיקה ביותר ביפן, מאחר שנוסדה בנגויה בשנת 1911. היא עברה לטוקיו בשנת 1938. נכון ל-2005 מונה התזמורת כ-166 נגנים.

התזמורת מופיעה באולם אורצ'רד, שהוא חלק ממתחם הקניות והבידור בּוּנְקאמוּרָה (文化村) בשיבּוּיָה, טוקיו.

## מנצחים
* מנצח ראשי: אנדראה באטיסטוני
* מנהל מוזיקלי לשם כבוד: מיונג ואן צ'ונג
* מנצחי כבוד: טאדאקי אוטאקה, קאזושי אונו ודן אטינגר
* מנצח אורח מיוחד: מיכאיל פלטנב
* מנצח הבית: קאזומסה ואטאנבה
* מנצח חבר: מין צ'ונג
* חבר כבוד ומנצח מעוטר לצמיתות: נוריו אוהגה

## קישורים חיצוניים

* 

טוקיו
תזמורת פילהרמונית
טוקיו
טוקיו
מנחת ערד

**מנחת ערד** הוא מנחת מטוסים בבקעת ערד, הנמצא 3 קילומטר מדרום־מערב לעיר ערד. בגובה 595 מטר (1,952 רגל) מעל פני הים.

במנחת מסלול טיסה יחיד (08/26) באורך של 1,400 מטר, הסלול אספלט.

## פעילות ואחזקה
המנחת פעיל בשעות אור ויום בכל ימות השבוע, בעבר הופעל בידי עמותת התעופה ערד, וכיום בידי חברת אומניטס בע"מ ורשות התעופה האזרחית.

לא קיימת אחזקה שוטפת במנחת וגם אין בו אפשרות לתדלוק מטוסים. במנחת ישנו צוות כיבוי אש הכולל שני אנשים וכלים לכיבוי אש.

מכיוון שהמנחת אינו עמוס, מתאפשרת בו תנועת כלי רכב ורכיבת אופניים, מלבד בזמני המראה או נחיתה.

## קישורים חיצוניים

קטגוריה:ישראל: שדות תעופה
קטגוריה:הנגב: שדות תעופה ומנחתים
קטגוריה:ערד: תחבורה
קטגוריה:בקעת ערד
מלקוניים

**מלקוניים** (שם מדעי: Phaenicophaeinae) היא תת-משפחה של עופות ממשפחת הקוקייתיים. היא קרובה לתת-משפחת הקוליקיים.

## מאפיינים
בני קבוצה זו הם עופות גדולים בעלי מקורים עבים ומוארכים מעט ובמקרים רבים הם מקושטים ובעלי לחיים כחולות, מקורים צהובים או אדומים מאוד והעיניים אדומות או כחולות. הם מותאמים להליכה על הקרקע והם בעלי רגליים גדולות עם טפרים גדולים וזנב ארוך לאיזון. חלקם צבעוניות מאוד.

חלק מבני הקבוצה ניזונים מפירות ואחרים הם ציידים קשוחים הניזונים מחרקים אך גם מחולייתנים קטנים. הם חיים ברחבי האזור הטרופי.

הם חיים ביערות באזורים הטרופיים ובעיקר בדרום-מזרח אסיה ובאי מדגסקר.

## מיון
*תת-משפחה **מלקוניים** (Phaenicophaeinae)
**סוג ומין יחיד *Ceuthmochares aereus*
**סוג *Phaenicophaeus* - בו 11 מינים
**סוג *Rhopodytes* - בו 4 מינים
**סוג ומין יחיד *Rhinortha chlorophaea*
**סוג *Zanclostomus* - בו 3 מינים
**סוג *Carpococcyx* - בו 3 מינים
**סוג *Coua* - בו 12 מינים ואחד נכחד - המין קואה דללנדי.

## קישורים חיצוניים

קטגוריה:קוקאים
ז'אק-ניקולא בלין

**ז'אק-ניקולא בלין** (בצרפתית: **Jacques Nicolas Bellin**; 1703 – 21 במרץ 1772) היה הידרוגרף וגאוגרף צרפתי.

בלין נולד בפריז. הוא היה הידרוגרף (קרטוגרף של מפות ימיות) בשירות ההידרוגפי של צרפת ("Dépot des Cartes et Plans de la Marine", מילולית "משרד המפות והתוכניות של הימייה"), עמית ב"אקדמיה הימית" (*Académie de Marine*) ובחברה המלכותית של לונדון, וחבר בחבורה האינטלקטואלית המכונה "הפילוסופים" . במהלך קריירה בת 50 שנים הוא הכין מספר רב של מפות לפי דרישה ממשרד הימייה (*Ministère de la Marine*). המפות שהכין של קנדה והטריטוריות הצרפתיות באמריקה הצפונית (צרפת החדשה, אקדיה, לואיזיאנה) היו בעלות ערך במיוחד. הוא מת בוורסאי.

## פעילותו כשרטט מפות
[שמאל|ממוזער|250px|מפת [גיאנה הצרפתית והאי קאיין]]
ב-1721, בגיל 18, הוא מונה להידרוגרף (הקרטוגרף הראשי) של הצי הצרפתי. באוגוסט 1741 הוא מונה לתפקיד "מהנדס הימייה של משרד המפות והתוכניות של הימייה" (Ingénieur de la Marine of the Depot des cartes et plans de la Marine) ושימש בתפקיד עד מותו ב-1772, והוכרז כהידרוגרף הרשמי של מלך צרפת.

בתקופה בה פעל הכין המשרד מספר רב של תרשימים ומפות, בהם תרשים של חופי הים של צרפת בפורמט גדול של פוליו, ה-"Neptune Francois" שהתפרסם ב-1753. הוא הכין גם כמה אטלסים של האוקיינוסים והימים של העולם, ה-"Atlas Maritime" (אטלס ימי) וה-"Hydrographie Francaise" (הידרוגרפיה צרפתית) שהתפרסם ב-1756. מפות אלו זכו לתהילה וכבוד בכל רחבי אירופה והודפסו שוב ושוב במהלך המאה ה-18, ואפילו במאה שבאה אחריה.

בלין גם פרסם מפות בפורמט קטן יותר כדוגמת ה-"Petit Atlas Maritime" (אטלס ימי זעיר) שהתפרסם ב-1764 בחמישה כרכים שכללו 580 תרשימים מפורטים בקפידה. בלין הציב רף גבוה מאוד של ביצוע ודיוק שהקנה לצרפת תפקיד מוביל בקרטוגרפיה ובגאוגרפיה של אירופה. רבות ממפותיו הועתקו על ידי שרטטי-המפות האחרים של אירופה. הוא גם כתב כמה ספרי גאוגרפיה וספר הדרכה ללימוד גאוגרפיה (Nouvelle méthode pour apprendre la géographie) שיצא לאור ב-1769. הוא גם אייר ספרים של מחברים אחרים דוגמת "מסעות ברחבי העולם" (Voyage autour du monde) ספרו של מגלה הארצות והאדמירל הצרפתי לואי אנטואן דה בוגנוויל שיצא לאור ב-1771.

## חברות בקבוצת הפילוסופים
בלין היה אחד מהאנציקלופדיסטים, קבוצה של אינטלקטואלים צרפתיים בני המאה ה-18 שחיברו את האנציקלופדיה הגדולה בעריכת דני דידרו וז'אן לה רון ד'אלמבר. בלין תרם 994 ערכים בתחום הספנות והימייה.

האנציקלופדיסטים היו חלק מחבורה הקרויה "philosophes" (הפילוסופים) שבין חבריה היו המוחות הגדולים של עידן הנאורות, לדוגמה, מונטסקייה, וולטר, ז'אן-ז'אק רוסו והברון ד'אולבאק.

## מספריו
בין הספרים שהוציא לאור בחייו כלולים:

* *Hydrographie française* (1753)
* ''Carte de l'Amérique septentrionale'' (*Map of Northern America*) (1755)
* *Le petit Atlas François. Recueil de Cartes et Plans des quatre parties du Monde* (1758)
* *Petit Atlas Maritime* (1764)
* *Nouvelle méthode pour apprendre la géographie* (1769)


## לקריאה נוספת

* E. Taillemite. *Dictionnaire des marins français*. Paris, 1982.
*Jean-Marc Garant. *Jacques-Nicolas Bellin (1703–1772), cartographe, hydrographe, ingenieur du ministere de la Marine: sa vie, son oeuvre, sa valeur historique.* Thesis (M.A., Histoire), Montreal: 1973


## קישורים חיצוניים

* מפה של חוף חצי האי ערב, הים האדום והמפרץ הפרסי שהכין בלין ב-1740

קטגוריה:קרטוגרפים צרפתים
קטגוריה:עמיתים זרים בחברה המלכותית
קטגוריה:צרפתים שנולדו ב-1703
קטגוריה:נפטרים ב-1772
ברבליסוס

250px|ממוזער|שמאל|המגדלים הביזנטיים, שרידי העיר העתיקה ברבליסוס
**ברבליסוס** (בלטינית: **Barbalissus**) הייתה עיר עתיקה בפרובינקיה הרומית והביזנטית יופרטנסיס (Euphratensis). האתר נמצא במקום שבו נמצאים שרידי **קלע'ת בליס**, המשמר בחלקו את השם העתיק, מדרום למסכנה  האתר של העיר העתיקה אמר, בסוריה, על הדרך מחלב לאתר של העיר העתיקה סורה , במקום שבו הפרת פונה בחדות מזרחה.

## היסטוריה
העיר נבנתה בסמוך לשרידי העיר העתיקה אמר שנהרסה ב-1187 לפנה"ס. בתקופה האימפריה הרומית, שימשה העיר כבסיס למעמד פרשים Equites Dalmatae, שמקורו כנראה מאיליריה בבלקן.

בשנת 253, התקיים במקום קרב ברבליסוס , בין המלך הפרסי סאסאני שאפור הראשון והכוחות הרומיים שהובסו בקרב. שאפור הראשון המשיך לבזוז ולהרוס לאחר הקרב את כל הערים החשובות בקוילה-סוריה כמו אנטיוכיה, זאוגמה  וסמוסטה .

הקיסר הביזנטי יוסטיניאנוס הראשון (527-565) בנה את חומותיה.

הגרסה הערבית של רשימת הבישופים מוועידת ניקיאה, שהתקיימה ב-325, מציינת את אנטוניוס מברבליסוס. מקור ביוונית מציין בישוף אקווילינוס מברבליסוס (Aquilinus of Barbalissus), שבזמן ועידת אפסוס שהתקיימה ב-431, ייצג את עמדת נסטוריוס והוביל את ההשקפה בנצרות הנקראת נסטוריאניזם, ומסיבות אלה גורש מהבישופות. המקור מציין גם את Theodoret, המדבר על בישוף מריניאנוס מברבליסוס, שנכפה כנראה על ברבליסוס כמחליף.

במשך הזמן, במועד לא ידוע, עברה כנראה הבישופות של ברבליסוס לידי הכנסייה הסורית-אורתודוקסית. הכרוניקה של מיכאל הסורי, פטריארך של הכנסייה הסורית האורתודוקסית שחי במאה ה-12, ציין חמישה שמות של בישופים מבלס או בית בלס.

בכנסייה הקתולית הדיוקסיה של ברבליסוס מצוינת כדיוקסיה שלא קיימת יותר.

## קישורים חיצוניים

## הערות שוליים

קטגוריה:סוריה: אתרים ארכאולוגיים
קטגוריה:אתרים ארכאולוגיים רומיים
עונת 2014/2015 בבונדסליגה

**עונת 2014/2015** היא העונה ה-52 של הבונדסליגה הגרמנית. העונה החלה ב-22 באוגוסט 2014 והסתיימה ב-23 במאי 2015. באיירן מינכן, אלופת העונה הקודמת, הצליחה לשמור על תוארה והשיגה זכייה שלישית ברציפות.
שמאל|ממוזער|קבוצות הליגה
## קבוצות ואצטדיונים
18 קבוצות לקחו חלק במשחקי העונה. קבוצת פ.צ. קלן, שסיימה את העונה הקודמת בראשות הבונדסליגה 2 וקבוצת פאדרבורן 07, שסיימה במקום השני, הצטרפו לליגה בתחילת העונה.

בסיום העונה הקבוצות באיירן מינכן, וולפסבורג ובורוסיה מנשנגלדבך הבטיחו את מקומן בשלב הבתים של ליגת האלופות. באייר לברקוזן הבטיחה את מקומה בשלב הפלייאוף של המפעל. שאלקה 04 ואאוגסבורג הבטיחו את מקומן בשלב הבתים של הליגה האירופית ובורוסיה דורטמונד הבטיחה את מקומה בסיבוב המוקדמות השלישי.

פאדרבורן 07, שסיימה את הליגה במקום האחרון ופרייבורג שסיימה במקום ה-17 ירדו בסיום העונה לליגה השנייה. קבוצת המבורג הצליחה לשמור את מקומה בליגה לאחר שניצחה במשחקי הפלייאוף את גרויטר פירט שהתמודדה על העלייה.

## חילופי מאמנים

## טבלת הליגה

## כדורגלנים מצטיינים
אלכסנדר מאייר (איינטרכט פרנקפורט) כבש 19 שערים וזכה בתואר מלך השערים.

קווין דה בראונה (), וולפסבורג זכה בתואר כדורגלן השנה בגרמניה.

### מלך השערים

### מלך הבישולים

## קישורים חיצוניים

* 
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

קטגוריה:תחרויות כדורגל בגרמניה
קטגוריה:תחרויות כדורגל ב-2014
קטגוריה:תחרויות כדורגל ב-2015
קטגוריה:עונות בבונדסליגה
קטגוריה:2014 בגרמניה
קטגוריה:2015 בגרמניה
אוח זוטר

**אוח זוטר** או **אוח מגלני** (שם מדעי: *Bubo magellanicus*) הוא מין של אוח ממשפחת הינשופיים המצוי ביערות באמריקה הדרומית ואולי גם ברכס הרי האנדים באמריקה המרכזית. בעבר הוא נחשב לתת-מין של אוח וירג'יניה הגדול אך כיום הוא נחשב למין עצמאי, בהתבסס על הגיוון הקולי והמרחק הגנטי בינו לאוח וירג'יניה.
## מאפיינים
אורכו 45 ס"מ והוא בעל נוצות אפורות בהירות. המקור אפור והעיניים צהובות ומעל הראש ישנם "ציצות אוזניים" אפורות. אזור הצוואר והחזה מכוסה בפסים כהים ולעיתים החלק העליון של הכנפיים מנומר בשחור. הוא דומה לאוח וירג'יניה אך בעל מקור ורגליים קצרים יותר, ציצות אוזניים צרות יותר וחזה יותר מנומר.

הוא מצוי ביערות, סוואנות, ביצות, אזורי שיחים, הרים ורמות וגם באזורים מפותחים ושדות מרעה, מבוליביה עד לצ'ילה ומערב ארגנטינה ומדרים עד לארץ האש.

זהו צייד לילי הניזון בעיקר ממכרסמים שונים אך גם מחרקים, עופות שונים, יונקים קטנים נוספים ואף מעופות דורסים קטנים יותר.

## קישורים חיצוניים

## הערות שוליים

קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
קטגוריה:ינשופיים
קטגוריה:עופות: טורפי-על
קטגוריה:בוליביה: עופות
קטגוריה:ארגנטינה: עופות
קטגוריה:בעלי חיים בהרי האנדים
אוקיינוגרפיה כימית

**אוקיינוגרפיה כימית** הוא ענף של אוקיינוגרפיה העוסק בכימיה של גופי מים גדולים כיָמִים ואוקיינוסים ומתמקד בעיקר בשני מוקדים עיקריים:
* הכימיה של מי הים  : הכימיה של מים מלוחים היא תחום מרכזי באוקיינוגרפיה כימית. היא חוקרת את המליחות (ריכוז מלח) של **[[מי ים|מי הים]]** על גווניה השונים. מהם היונים המומסים השונים במים, שנויי ריכוז במים, הבדלים בין גופי מים שונים ותחומים קרובים. כימיה של מים מלוחים גם כן עוסקת באִדוי ובתנאים ליצירת אוופוריטים.
* גאוכימיה בסביבה אוקיינית - ענף זה של האוקיינוגרפיה הכימית מתקשר לגאוכימיה הכללית. היא חוקרת את היונים השונים הנובעים מבליה יבשתית והובלת הסדימנטים אל תוך הים. מעבר לכך ישנו את מחקר הסדימנטולוגיה הימית והשקעת האטומים, היונים והמולקולות השונות. תחומי מחקר נוספים הם אקולוגיה כימית  וחקר מחזורים ביוגאוכימיים כגון מחזור החנקן או מחזור הפחמן הגלובליים ותופעות כגון החמצת אוקיינוסים, קיבוע חנקן ימי ופריחת אצות.

האוקיינוגרפיה הכימית משחקת תפקיד חשוב בשחזור תנאי אקלים קדמוניים למשל על ידי מדידת יחסי האיזוטופים של חמצן בקרקעית הים או בקרחונים באזורי הקוטב הצפוני והקוטב הדרומי. מאחר שיחסי האיזוטיפים תלויים בטמפרטורת כדור הארץ אפשר להסיק מיחסים מסוימים בין איזוטופים על תנאי-האקלים ששררו לפני זמן רב.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גאוגרפיה פיזית
קטגוריה:מדעי כדור הארץ
קטגוריה:אוקיינוגרפיה